google/wiki40b huggingface dataset:
Carlos Pena jr.

Tidlige liv

Pena ble født i Columbia i Missouri. Hans far er av spansk og venezuelansk herkomst, mens moren er av dominikansk herkomst. Han vokste opp i Weston i Florida. Han gikk på  Sagemont Upper School. Han var med i lokale produksjoner av Grease og Man of La Mancha. Han hadde også en rolle i American Heritage School, hvor han gikk får han flyttet til Los Angeles for å søke lykken som skuespiller i musikalen Titanic. I løpet av hans periode i Titanic falt han for sang og dans.

Karriere

Penas første større rolle var en gjestesene i en alder av 15 på ER, etterfulgt seneere samme år av gjesteroller i Judging Amy, Summerland og Ned's Declassified School Survival Guide.
Mens Pena fortsatt gikk på videregående skole var han med i fjernsynsreklamer for vannpistolmerket Super Soaker, og hans bilde var også på selve pakkningen. 
Pena studerte musikalsk teater ved Boston Conservatory når hans manager oppfordret ham til å prøvespille for Big Time Rush. Selv om han var motvillig til å gjøre det, sendte han inn en prøvefilm og vant rollen en måned senere. Pena flyttet til Hollywood i august 2009. I 2011 gjorde han en opptrenden i et realityprogram som heter Miller Production.
Staatliche Hochschule für Musik und Darstellende Kunst Stuttgart

Staatliche Hochschule für Musik und Darstellende Kunst Stuttgart er en høyskole for musikere og utøvende kunstnere i Stuttgart,  (Baden-Württemberg), Tyskland. Høyskolen ble grunnlagt i 1857 som kongeriket Württembergs konservatorium, og er dermed en av Tysklands eldste i sitt slag.

Bibliotek

Universitetsbiblioteket telte i 2007 18.000 bøker, 80.000 noter og 9.000 opptak.
Testrup Højskole

Testrup Højskole er en dansk grundtvigsk folkehøyskole grunnlagt i 1866 av høyskolemannen Jens Nørregård (1838–1913). Sammen med en rekke engasjerte medarbeidere (Christoffer Bågø m.fl.) gjorde han Testrup Højskole til en suksessfull skole. Testrup Højskole ligger i Mårslet ca. 13 km syd for Aarhus.
I 1913 overtok forstander Kristian Taarup ledelsen av skolen, og i 1927 ble skolen kjøpt av Dansk Sygeplejeråd og drevet som sykepleiehøyskole i de neste 40 år – i de første 20 år under ledelse av forstanderinne Maren Grosen og de siste 20 med Ingrid Kaae som leder. Skolen var den første og også den meste kjente av en rekke sykepleiehøyskoler rundt omkring i landet. Da sykepleierskeutdannelsen ble omlagt, vendte skolen tilbake til sin opprinnelige skikkelse som en allmenn folkehøyskole i den grundtvigske tradisjon.
Skolen er i dag en av de toneangivende grundtvigske høyskoler. Siden 1986 har Jørgen Carlsen vært forstander. Testrup Højskoles Elevforening siden 2011 har vært ledet av Benjamin Ask Popp-Madsen, elev fra 2006.
Testrup Højskole utdeler årlig i samarbeide med Montana Møbler og Dagbladet Information, Montanas Litteraturpris.
Egil Sakshaug

Liv og virke

Sakshaug tok hovedoppgave i marin botanikk ved Universitetet i Oslo i 1967 med en undersøkelse av planteplanktonet i Trondheimsfjorden. Sakshaug ble dr. philos. ved Universitetet i Trondheim (nå NTNU) i 1978.
Han har særlig forsket på oseanografi, plankton og havets økosystem i Barentshavet og Trondheimsfjorden. Han var først amanuensis i marin biologi ved Biologisk stasjon, Vitenskapsmuseet, NTNU, og fra 1982 professor samme sted. Han er også courtesy professor ved University of South Florida siden 1997. Han har hatt forskningsopphold ved University of California San Diego, University of Rhode Island, Bigelow Lab. for Marine Science, Maine. Sakshaug ledet det store forskningsprogrammet Pro Mare i Barentshavet fra 1984 til 1989 og har vært styremedlem av flere nasjonale og internasjonale marine forskningsprogrammer.
Han var hovedredaktør for boka Trondheimsfjorden i 2000 og Økosystem Barentshavet i 1994, som i 2009 kom i utvidet engelskspråklig utgave.
I forbindelse med den politiske debatten om oljeutvinning i Lofoten har Sakshaug hevdet at økosystemene i Lofoten og Vesterålen ikke er spesielt sårbare for oljeutslipp, sammenlignet med andre deler av kysten. Han har uttalt at han heller ikke tror at et utslipp ville være dramatisk for fiskebestandene.

Priser og utmerkelser

Sakshaug er medlem av Det Norske Videnskaps-Akademi, Det Kongelige Norske Videnskabers Selskab og Norges Tekniske Vitenskapsakademi. Han innehar Fram-komiteens Nansenbelønning for polarforskning og Antarctic Service Medal, USA
Ibsensafari

Historie

Forestillingen blir arrangert av turistbyrået Visit Grenland, og er iscenesatt av Teater Glimt. Forestillingen ble opprinnelig satt sammen av StøpeSkien, som også var produsent de to første årene. Etter dette ble forestillingen overlevert Visit Grenland i 2006, og i 2007 gikk eierskapet endelig over til Teater Glimt, selv om samarbeidet med Visit Grenland fortsatte.
Hameln

Historie

I år 802 eller 812 oppførte den saksiske grev Bernhard og hans frue Christina en kirke ved deres gods i Hameln. De døde begge barnløse i 826, og besittelsen gikk over til riksabbediet Fulda. De grunnla her et benediktinerkloster ved den gunstig beliggende Weserovergangen, og stedet nevnes første gang som Hamela eller Hameloa.
Etterhvert utviklet det seg en kjøpstad rundt klosteret, og Hameln nevnes som by i år 1200. Dermed hørte Hameln til en av de aller eldste byene i det tidligere kongeriket Hannover.
Abbediet Fulda, representert gjennom sine stiftsfogeder grevene av Everstein, hadde makten over Hameln i det 12. og 13. århundre. Den geistlige overhøyhet lå hos bispedømmet Minden. Hamelns borgerhær, som biskopen ikke vil akseptere, blir slått ved slaget i Sedermünder i 1260. Hertug Albrecht av Brandenburg får fogedretten over Hameln i 1268, og bekrefter byens til da innehatte privilegier i 1277.
I 1284 skal alle byens barn ha vandret ut av byen og forsvunnet. Dette utviklet seg til rottefangereventyret og gjorde senere byen verdensberømt. Dateringen stammer fra senmiddelalderen.
Byen ble medlem av Hansaforbundet i 1426, og i 1540 ble reformasjonen gjennomført.
I det 16. århundre fulgte stor næringsmessig vekst, som varte frem til tredveårskrigen. I konkurransen mellom det rike kjøpmannsborgerskapet og landadelen oppsto de praktfulle weser-renessansebygningene, som den dag i dag preger bybildet.
I løpet av tredveårskrigen okkuperte kong Christian IV av Danmark byen i 1625 i egenskap av kommandant for den nedersaksiske rikskretsen. Han ble ledsaget av den keiserlige feltherre Tilly. Den keiserlige okkupasjonen varte til 1633, da hertug Georg av Braunschweig-Lüneburg og de svenske troppene omringet de keiserlige styrkene, som måtte kapitulere etter sitt nederlag ved Hessisk Oldendorf.
I 1664 begynte utbyggingen av byen som welfisk hovedfestning, og byen ble omgitt av stjerneformede bastioner.
I 1690 fikk franske hugenottiske flyktninger slå seg ned i byen gjennom hertuglig privilegium.
Den første statlige skipssluse i elven Weser ble åpnet i 1734. Tre fort ble anlagt omkring byen mellom 1774 og 1784 av kong Georg III av Storbritannia og Hannover, og Hameln utviklet seg til den sterkeste festningen i det daværende kurfyrstedømmet Hannover.
Etter slaget ved Jena-Auerstedt kapitulerte Hameln uten kamp mot Napoleon i 1806, og byens befestninger ble på franskmennenes ordre ødelagt. Dette åpnet imidlertid for byens videre utvidelse.
I 1866 ble Hameln, etter 700 års welfisk styre, prøyssisk.
NM i ultraløp 2008

NM i ultraløp 2008 var en del av NM i friidrett 2008, og ble arrangert som en del av 100 km-løpet Bergen Ultra, 18. oktober 2008. Dette var det første NM i ultraløp som ble arrangert, og 22 deltakere stilte til start, 19 menn og 3 kvinner.
Bølgetall

Bølgetall eller repetens er en bølgeegenskap som er omvendt proposjonal med bølgelengden og har SI-enheten m−1 . Bølgetallet er den romlige analogen til frekvens, altså et mål på hvor mange bølgelengder man har over en viss distanse, eller oftest  ganger dette. Det blir også skrevet som radianer til fasen over en viss distanse. Om man benytter fouriertransformasjoner på data som en funksjon av tid, får man et frekvensspekter, og benytter man en slik trasnformasjon på data med hensyn på posisjon vil man få et bølgetallsspekter. Den eksakte definisjonen varierer etter hvilket felt man studerer.
Chamberlain of London

Chamberlain of London er et embete som kan dateres tilbake til minst 1237. Opprinnelig var han ansvarlig for innsamling og fordeling av inntekter i City of London og oppnevnt av Kronen. Han ble tradisjonelt oppnevnt på midtsommerdagen, og kunne ikke fjernes med mindre det forelå noen stor klagesak mot ham.
I 1590 fikk Chamberlain i oppdrag å innkreve lokale avgifter på varer som selges i byen.
I dag har embetet en fortsatt viktig funksjon, mest et seremonielt ansvar, herunder administrasjon og tildeling av Londons nøkler.
Nåværende Chamberlain er (per 2016) Peter Kane, den 80. Chamberlain i et kontinuerlig embete som kan dateres tilbake til 1237.
Samoanere

Samoanerne er et urfolk som regnes som polynesiere og hovedsakelig holder til på Samoaøyene. Folket har felles språk, kultur og historie. På grunn av koloniseringen, er øyene politisk delt mellom Samoa, en selvstendig stat, og Amerikansk Samoa, et selvstyrt territorium som tilhører USA.
Samoanere i Samoa var i 2006 estimert til 188 000. Majoriteten av etniske samoanere bor nå i andre land, primært i USA (180 000 i 2012), New Zealand (131 100 i 2006) og Australia (39 992 i 2006).
Heteroclita

Levevis

Larvene lever gjerne i råtnende ved eller annet dødt, organisk materiale.

Utbredelse

Gruppen er utbredt i Afrika inkludert Madagaskar.
Saileriolidae

Utseende

Små (2,5 – 3,8 mm), brede, litt flate teger, kroppens omriss sett ovenfra ovalt. Hodet er forholdvis lite, noe nedbøyd, fasettøynene små, nær kulerunde, festet nær bakkanten av hodet. Hodet har grove punkter som delvis er ordnet rekkevis. Sugesnabelen er temmelig lang, rundt halve kroppslengden. Antennene er lange og tynne og består av fem ledd, det innerste er særlig langt, det tredje leddet ganske lite. Beina er slanke, føttene tre-leddete, det midterste leddet mindre enn de to andre. Forvingen er noe mindre læraktig i den indre delen enn det som er vanlig hos teger.

Levevis

Saileriolidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Strinden Teglverk

A/S Strinden Teglverk ble etablert på gården Søndre Reitgjerdet i tidligere Strinda kommune, nå del av Trondheim, i året 1900. Produksjon av teglstein, teglrør og takstein samt stubbloftsleir pågikk helt til påsketider 1975.
På siste generalforsamling i 1997 ble vedtak fattet om å legge ned teglverket, og våren 1998 opphørte selskapet. Mer enn 550 arbeidere hadde da vært ansatt i bedriften.
Anton A. Furuseth var bedriftens leder fra 1929 til 1972.
Strinden Teglverk eide også Bekken gård fra 1929-1939, Søndre Berg 1940-1976, Søndre Reitgjerdet (Buckhaugen).
En kabelbane som førte råmaterialet leire i vagger til bedriften, var 2500 meter lang.
Channel Country

Channel Country er en region i outback Australia som hovedsakelig ligger i delstaten Queensland men også i deler av Sør-Australia, Nordterritoriet og New South Wales. Navnet kommer av de mange sammenflettede elveleiene som krysser regionen. Channel Country har et areal på drøyt 300 000 km².
Channel Country har et tørt landskap med en rekke gamle elvesletter fra elver som kun renner periodisk. De viktigste elvene er Georgina, Cooper Creek og Diamantina. Når det faller tilstrekkelig med regn i elvenes nedbørfelt renner de inn i Eyresjøen i Sør-Australia. I de fleste årene blir imidlertid flomvannet absorbert av jordsmonnet eller fordamper.
Klimaet i Channel Country er tørt med svært varme somre og korte, tørre vintre. Nedbøren er uforutsigbar. Gjennomsnittlig årsnedbør (1890–2005) er 168 mm. Men flommene i de store elvene, forårsaket av nedbør lenger nord og øst, produserer en betydelig, noen ganger fenomenal, vekst av beite, ofte uten at det har falt regn i området. Vegetasjonen er hovedsakelig Mitchell-gress, gidgee og spinifex.
Den viktigste bruken av land er til beiteland for kveg, og 91% av hele Channel Country brukes til beite. 
De viktigste tettstedene i området er Birdsville, Windorah og Innaminka. Andre bosetninger er Betoota og Bedourie. Channel Country er en del av Eyresjøens tilsigsfelt. Lenger mot øst ligger det mindre tørre Maranoa-distriktet. Flere viktige fugleområder ligger i Channel Country, blant annet Lake Yamma Yamma og Lake Machattie Area.
Channel Country er åsted for de fleste observasjonene av Min Min-lys.
Hæren (Finland)

Den finske hæren er den største av Finlands tre forsvarsgrener.  Den har deltatt i et antall kriger, den siste i 1944–1945.  I dag (2006) deltar finske hærstyrker i utenlandsoperasjoner i regi av Natos Partnerskap for fred, FNs fredsbevarende styrker og EUs innsatsstyrker.
Hæren er delt i tre kommandoer; østre, vestre og nordre.  Disse er igjen delt i tolv militære provinser.
Av tyngre materiell hæren bruker i 2006 kan nevnes stridsvognene Leopard 2A4, T-72M1 og T-55M, stormpanservognene BMP-1, BMP-2 og CV9030 FIN og de pansrede personellkjøretøyene BTR-60PB og Sisu XA-serien.
Hæren utgjør per 29. august 2008 345.000 soldater.
Look to Norway

Media

Filmen Edge of Darkness fra 1943 med Errol Flynn, som fortalte historien om et fiktivt fiskevær i Norge hvor et opprør mot den tyske overmakten startet, avsluttes med en stor krigsscene i bygdas sentrum. «Look to Norway»-talen blir lest opp på slutten av denne filmen av en Roosevelt-imitator.
Løvhyttefesten

Løvhyttefesten (hebraisk סֻכּוֹת sukkót eller סוּכּוֹת sukkōt) er en jødisk høytid som varer i syv dager fra den 15. tisjré. Høytiden er delvis en innhøstingsfest og dels til minne om israelittenes opphold i ødemarken etter flukten fra Egypt da de bygde seg hytter av løv og kvist til midlertidig husly. Dessuten er det i glede over Toráen.

Sukkáen, eller løvhytten

Sentralt under løvhyttefesten står sukkáen, eller hytten. Det er en liten, ikke permanent hytte oppført særskilt for festen og revet ned når festen er over. I rabbanittisk jødedom er det et krav at taket skal være glissent nok til at man kan se stjernene gjennom taket når man sitter i hytten. Det er betraktet som misvá å spise sine måltider i hytten under festen.

Luláben, eller palmegreinen

En luláb er strengt sagt en palmegrein, men ordet blir også benyttet om bunten som inneholder en palmegrein, to pil- eller seljekvister og tre greiner av myrte. Disse, sammen med sitrusfrukten etróg (cedrat), utgjør «de fire slagene». Det er en misvá å holde disse fire slagene i hendene og riste dem mot de fire himmelretningene, og dessuten holde dem opp-ned under løvhyttefesten.
Rekefjord Stone

Rekefjord Stone A/S er et bergverk for produksjon av byggeråstoffer ved Rekefjord i Sokndal i Rogaland. Verket har to dagbrudd hvor anortositt blir utvunnet. I 2007 var produksjonen i begge bruddene 1 million tonn. 
Bergverket eies av svenske Thomas Concrete Group og sveitsiske Hertig Natursteine som eier 50% av andelene hver. 
Et av dagbruddene til bergverket, det østlige, planlegges å avsluttes. Dette vurderes å brukes videre som deponi for miljøfarlig avfall.
Haugesund fengsel

Haugesund fengsel er et fengsel som ligger i Haugesund i Rogaland og er underlagt Kriminalomsorgens region sørvest.
Lipetsk

Lipetsk (russisk: Ли́пецк) er en by og administrativt senter i Lipetsk oblast i Russland. Den ligger ved elva Voronezj (i Dons nedbørfelt), rundt 400 km sørøst for Moskva. Innbyggertallet under folketellingen i oktober 2010 var 508 887.
Navnet betyr «Lindebyen», og har dermed samme språklige bakgrunn som Leipzig og Liepāja.

Historie

Bosetningen ble grunnlagt på 1200-tallet som en festning mot mongolene, som ødela den fullstendig i 1284.
I 1703 ga Peter den store ordre om å bygge en støpejernsfabrikk for fremstilling av artilleriprosjektiler i området, nær forekomstene av jernmalm, og  Lipetsk ble dermed grunnlagt på nytt. Den fikk innvilget byrettigheter i 1779.
I Weimarrepublikkens tid bedrev sovjetiske myndigheter og det tyske Reichswehr i fellesskap en hemmelig flybase som siden 1925 blant annet tjente til utprøving av fly og luftbårne våpensystemer og siden 1926 opplæring av tyske militærpiloter, noe som ifølge Versaillestraktaten var forbudt. Samarbeidet opphørte da nasjonalsosialistene kom til makten i 1933.

Økonomi

De viktigste industriene i Lipetsk er jernmetallurgi, maskinbygging og metallarbeid.
Det tidligere stålkombinatet ble privatisert i 1992, og er med rundt 48 000 ansatte en av regionens største arbeidsgivere. Av annen industri kan nevnes metallfabrikken «Svobodnij Sokol» («Fri falk»), en traktorfabrikk, en rørfabrikk og en fabrikk for kjøleskap og husholdningsapparater. Industriområdene ligger hovedsakelig sør for Voronezj-elva.
Det Kongelige Bibliotek

Det Kongelige Bibliotek utgjør sammen med Statsbiblioteket i Århus Danmarks nasjonalbibliotek. Etter en sammenslåing av Københavns Universitetsbibliotek og Det Kongelige Bibliotek til én institusjon i 2005 er det offisielle navnet Det Kongelige Bibliotek, Nationalbibliotek og Københavns Universitetsbibliotek. 
Biblioteket har røtter tilbake til Det Kongelige Bibliotek som ble grunnlagt av Frederik III i 1661–1663 og Universitetsbiblioteket som ble grunnlagt i 1482.
Samlingen utgjør per 2011 6 100 000 bøker og tidsskrifter, 18 300 000 trykk og fotografier, 7 400 000 pamfletter, brosjyrer
osv. og 1 200 000 annet materiale, totalt 33 000 000.
Biblioteket har hovedsete på Slotsholmen i København hvor Den Sorte Diamant utgjør bibliotekets fasade mot vannet.
9. september

Navnedag

Trygve, Tyra og Trym
Jurby

Jurby (mansk: Jourbee) er et sogn i sheadingen Micheal på Man som har i henhold til folketellingen av 2006 659 innbyggere, en liten nedgang fra 677 fra 2001. Sognet er en av tre divisjoner av sheadingen (administrativt område) Michael. De andre to er Ballaugh og Michael.
Sognekirken er Kirk Patrick.
Det er hovedsakelig er jordbruksdistrikt på nord-nordvestkysten av Man, men har også en industripark på gamle Jurby Airfield. Her ligger også Mans nye fengsel som ble åpnet sommeren 2008.
Den gamle flyplassen, Jurby Airfield, ble opprinnelig benyttet som en treningsbase under den andre verdenskrig av det kongelige britiske flyvåpen, Royal Air Force (RAF). I løpet av 1950-tallet ble den også benyttet som treningsleir for offiserskadetter på korttidskommisjon for RAF. Kurset varte i tre måneder. Deler er benyttet i dag som industripark. Den gamle rullebanen blir i dag brukt som racerbane for motorsyklister.
I 2009 ble det lenge utsatte Manx Transport Museum åpnet i en gammel hangar. Det finnes også et lignende museum i Man, Manx Transportation Museum.
Det nye fengselet, Isle of Man Prison, med kapasitet for 138 celler, begynte å motta gjester i august 2008. I tillegg til menn vil fengselet også ta imot mindreårige og kvinner. Fengselet har moderne fasiliteter som senter for sport og utdannelse.
Macropsylla hercules

Utseende

Arten er store lopper.

Liv og utvikling

Familien Macropsyllidae som arten er et medlem av, lever i bol av små pattedyr, mest hos australske gnagere, men de er også funnet bolene til små pungdyr. De er også funnet på innførte pattedyrarter som katt og svartrotte.

Utbredelse

Arten er bare utbredt i Australia.
The Prodigy

Plasseringer

Plasseringene gjelder Norge og er hentet fra VG-lista.

Konserter

Fra 8. juli 1994 til utgangen av 2013 har det blitt gjennomført cirka 780 konserter globalt sett. De har spilt i alle verdensdelene (bortsett fra Antarktis), hvor de fleste konsertene er gjennomført i Europa og da spesielt i hjemlandet Storbritannia med cirka 140. 
I Asia er det først og fremst Japan som er mest besøkt. Kina, med Hongkong-konserten, ble besøkt så tidlig som i 1998. Afrika er minst besøkt med få konserter i Sør-Afrika. I Nord-og Sør-Amerika er det USA og Brasil som er de største konsert-markedene. I Oseania er det hovedsakelig Australia som er besøkt, hvor New Zealand er besøkt få ganger.
Året med flest konserter var i 2009 med tilsammen 114. Deretter følger 1997 med 87, 2005 med 74 og 1996 med 70 konserter.  
De siste årene har det vært 40 konserter i 2010, 12 i 2011 og 29 konserter i begge årene 2012 og 2013.
Miturgidae

Utseende

Middelsstore til ganske store, langbeinte, gjerne blekt fargede edderkopper. De har åtte øyne som er ordnet i to tverr-rader med fire i hver. Mange av artene er ganske like hverandre, særlig unge dyr kan være vanskelige å sikkert artsbestemme.
Artene i slekten Cheiracanthium er ikke så ulike arter i slekten Clubiona, men kan skilles  fra disse blant annet på lengden av det fremste benparet. Hos Cheiracanthium er disse lengre enn de andre beina, mens det er det nest fremste beinparet som er lengst hos Clubiona.

Levevis

Disse edderkoppene lever på bakken, ofte på dyrket mark. De er vanligvis nattaktive og hviler helst mellom noen sammenspunnede blader om dagen. De kan være ganske tallrike, og noen arter i slekten Cheiracanthium er regnet som nyttedyr i jordbruket fordi de holder insektbestandene nede. På den andre siden er giften til noen av artene i denne slekten såpass kraftig at bittene deres er svært smertefulle, om enn sjelden farlige.

Utbredelse

Familien er utbredt i alle verdensdeler, med flest arter i tropene. Det er funnet 33 arter i Europa og tre i Norge.
Poecilus cupreus

Utbredelse

Poecilus cupreus finnes i nesten hele Europa og Asia. Finnes i Norge, og er ganske vanlig.

Utseende

Poecilus cupreus har en sørlig utbredelse i Norden. er 11-13,4 mm lang, med metallisk farge i grønt, kobber, messing eller blått, sjeldent mer svart. Også hunnen har metallisk farge. Antennens tre første ledd (nærmest hodet) er noe sammentrykt fra siden og de har en kjøl på oversiden. Antennene to første ledd er gul-røde. Den er svært lik versicolor, men hodets overside er tydelig punktert (knudret overflate).

Levevis

Poecilus cupreus finnes helst på tørre eller litt fuktigere gressmarker. Larvene og de voksne (imago) lever som predatore.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
R1

R1 var Sveriges første kjernereaktor. Den var i drift fra 13. juli 1954 til 6. juni 1970 på KTHs campus ved Valhallavägen i Stockholm.
Da reaktoren ble satt i drift klokken 18.59 13. juli 1954 var det tolv år etter at Enrico Fermi i Chicago, Illinois i USA for første gang i menneskehetens historie satte igang en kjernereaktor. 

Byggeselskapene, under hva som nå er Q-Husen på KTH-området i Stockholm, begynte arbeidet allerede i 1950. Som en interessant parallell kan det nevnes at Fermis Chicago Pile #1 også holdt til på et universitetsområde, nærmere bestemt på en squashbane ved University of Chigago.
Reaktoreffekten var opprinnelig 300 kW, men ble senere til 1 MW.
Necochea kraftverk

Necochea kraftverk er et varmekraftverk ved Mar del Plata i Argentina. Det har en installert produksjonskapasitet på 135 MW, fordelt på blokker a 2 x 31 MW og 1 x 73 MW. Anlegget ble påbegynt omkring 1960, og stod ferdig i 1971. Brenselkilden er fyringsolje og naturgass.
Sjakhtarsk

Sjakhtarsk (ukrainsk Шахтарськ, russisk Шахтёрск, Shakhtjorsk) er en by i Donetsk oblast i Ukraina. Den har omkring 70.000 innbyggere. 
Bosettingen tok til i 1764. Det var grev Aleksej Orlov som grunnla den, og den het til å begynne med Aleksejev-Orlovka (eller på ukrainsk:  Oleksjevo-Orlinka). I 1801 hadde stedet 950 innbyggere. Den grodde senere sammen med landsbyen Oljovskoje (Oljivchik). 
I annen halvdel av 1800-tallet ble kullutvinningen utviklet i området, og det ble anlagt5 to store gruver. I 1891 hadde byen 6.795 innbyggere. I 1900 ble det åpnet enda en gruve, og småstedet Katik vokste frem.
På 1900-tallet tilkom nye gruver, og byen fikk mer industri, klubber, bibliotek, skoler og sykehus.
Tyske tropper okkuperte området fra 28. oktober 1941 til 2. september 1943.
I 1953 ble byene Oleksievo-Orlinka, Katik og Oljivchik sammenslått og gitt bystatus under det nye navnet Shakhtarsk.